CELEX: 62010CJ0048
Language: sk
Date: 2010-11-18
Title: Rozsudok Súdneho dvora (šiesta komora) z 18. novembra 2010. # Európska komisia proti Španielskemu kráľovstvu. # Nesplnenie povinnosti členským štátom - Životné prostredie - Smernica 2008/1/ES - Integrovaná prevencia a kontrola znečisťovania - Podmienky povolenia existujúcich zariadení - Povinnosť zabezpečiť prevádzku takýchto zariadení v súlade s požiadavkami smernice . # Vec C-48/10.

Rozsudok Súdneho dvora (šiesta komora) z 18. novembra 2010 – Komisia/Španielsko
      (vec C‑48/10)
      „Nesplnenie povinnosti členským štátom – Životné prostredie – Smernica 2008/1/ES – Integrovaná prevencia a kontrola znečisťovania životného prostredia – Podmienky povolenia existujúcich zariadení – Povinnosť zabezpečiť prevádzku takýchto zariadení v súlade s požiadavkami smernice“
      1.                     Žaloba o nesplnenie povinnosti – Skúmanie dôvodnosti Súdnym dvorom – Stav, ktorý treba zohľadniť – Stav ku dňu uplynutia lehoty
            stanovenej odôvodneným stanoviskom (článok 258 ZFEÚ) (pozri body 30 – 35)
      2.                     Členské štáty – Povinnosti – Vykonanie smerníc – Nesplnenie povinnosti – Odôvodnenie založené na vnútroštátnom poriadku –
            Neprípustnosť (článok 258 ZFEÚ) (pozri bod 31)
      3.                     Žaloba o nesplnenie povinnosti – Právo Komisie podať žalobu – Diskrečný výkon (článok 258 ZFEÚ) (pozri bod 32)
      4.                     Členské štáty – Povinnosti – Nesplnenie povinnosti – Odôvodnenie založené na prípadnom nesplnení povinnosti iného členského
            štátu – Neprípustnosť (článok 258 ZFEÚ) (pozri bod 33)
      Predmet
      
         
               Nesplnenie povinnosti členským štátom – Porušenie článku 5 ods. 1 smernice Európskeho parlamentu a Rady 2008/1/ES z 15. januára
                  2008 o integrovanej prevencii a kontrole znečisťovania životného prostredia (Ú. v. EÚ L 24, s. 8) – Zariadenia, ktoré môžu
                  mať vplyv na emisie do ovzdušia, vody a pôdy a na znečistenie – Podmienky povolenia existujúcich zariadení
               
            Výrok
      
         
                  1.
               
               
                  
               
               
                  	Španielske kráľovstvo si tým, že neprijalo opatrenia potrebné na zabezpečenie toho, že sa príslušné orgány na základe povolení
                     podľa článku 6 a 8 smernice Európskeho parlamentu a Rady 2008/1/ES z 15. januára 2008 o integrovanej prevencii a kontrole
                     znečisťovania životného prostredia alebo na základe preskúmania, prípadne aktualizácie podmienok, postarajú o to, aby sa existujúce
                     zariadenia prevádzkovali v súlade s požiadavkami článkov 3, 7, 9, 10, 13, článku 14 písm. a) a b), ako aj článku 15 ods. 2
                     tejto smernice najneskôr do 30. októbra 2007 bez toho, aby boli dotknuté osobitné ustanovenia práva Únie, nesplnilo povinnosti,
                     ktoré mu vyplývajú z článku 5 ods. 1 uvedenej smernice.
                  
               
            
         
                  2.
               
               
                  
               
               
                  	Španielske kráľovstvo je povinné nahradiť trovy konania.